I begynnelsen av 1920-årene ble det hoppet ved Willingen i småbakker av snø. I en slik bakke ved Schmiddes Löcheken hoppet Heinrich Figge 15 meter i 1920, mens nordmannen Thom Hesselberg-Berntzen hoppet 24 meter i en bakke ved fjellet Ettelsberg i 1924. Året etter ble den første permanente hoppbakken ved Willingen bygd, ved fjellet Mühlenkopf. Den første bakkerekorden, satt i åpningsrennet vinteren 1926, var på 35 meter. Navnet på hopperen er i dag ikke kjent. Erich Recknagel forbedret bakkerekorden til 47 meter i 1931.